EkBass/fiwiki-20250220-pages-articles huggingface dataset:
Fredrik II (Itävallan herttua)

Fredrik II (); (25. huhtikuuta 1211 – 15. kesäkuuta 1246, Leitha) oli Itävallan ja Steiermarkin herttua vuosina 1230–1246 ja Babenberg-suvun viimeinen miespuolinen jäsen. == Suku == Fredrik oli herttua Leopold VI:n ja bysanttilaisen prinsessa Theodora Angeluksen (1190–1246) kolmanneksi vanhin poika. Hänen äidinpuoleinen isoisänsä oli Isaak Komnenos Vatatzes ja isoäitinsä Anna Komnene Angelus, joka oli Bysantin keisari Aleksios III Angeloksen tytär. Hän oli pojista nuorin, mutta Leopold kuoli tapaturmaisesti lapsena ja Heinrich kuoli 20-vuotiaana vuonna 1228. Näin Fredrikistä tuli isänsä perijä tämän kuollessa vuonna 1230. Hänellä oli kuusi sisarusta, joista vanhin sisar Margarethe avioitui keisari Henrik VII:n kanssa. == Herttua == Fredrikin hallituskausi oli sotaisa ja hän perikin lisänimen der Streitbare (”Riitaisa” tai ”Sotaisa”). Hän kaatui Leithan taistelussa unkarilaisia vastaan 15. kesäkuuta 1246 ilman miespuolisia perillisiä. == Avioliitot == Hän kihlautui tai avioitui vuonna 1229 bysanttilaisen prinsessa Eudokia (Sofia) Laskariksen (1210/1212–1247/1253) kanssa, joka oli keisari Theodoros I Laskariksen ja Anna Komnene Angeluksen tytär. Fredrik otti joko avioeron Sofian lapsettomuuden vuoksi tai purki kihlauksen samana vuonna. Sofia avioitui uudelleen ennen vuotta 1230/1239 picardielaisen ristiretkiritari Anseau de Cayeux'n (1195/1205–1273/1276), tulevan Latinalaisen keisarikunnan sijaishallitsijan (1237-1238) kanssa. Heille syntyi tytär Eudokia/Marie de Cayeux (k. 1275), joka avioitui Dreux de Beaumontin, Sainte-Genevieven herran ja Sisilian marsalkan kanssa. Vuonna 1229 Fredrik avioitui uudelleen nykyisessä Sloveniassa olevien Kranjska krajina eli Carniolan maakreivikunnan ja Slovenska marka eli Windischerin maakreivikunnan alueiden perijättären Agnes von Andechs Meranianin (1215–1263) kanssa, joka oli Meranianin herttua Otto I:n ja Burgundin kreivitär Beatrice II:n tytär. Avioliitto mitätöitiin vuonna 1243 tuolloin 28-vuotiaan Agnesin lapsettomuuden vuoksi. Vuoden 1250 jälkeen Agnes on kirjattu Kärntenin herttua Bernhardin pojan, Ulrich von Sponheimin puolisoksi. Ulrich saattoi seurata Agnesin edesmennyttä puolisoa Carniolan herrana ja hänestä tuli Kärntenin herttua isänsä kuoltua vuonna 1256. Pariskunnalle syntyi kaksi lasta, jotka kuitenkin kuolivat jo lapsina. == Perintö == Babenbergin suvun vuonna 976 alkanut valtakausi sammui hänen mukanaan. Hänen pääperijänsä oli vanhemman veljen Henrik II, Mödlingin herttuan (1208–1228) ja Thüringenin kreivitär Agnesin ainoa tytär Itävallan herttuatar Gertrudis (1226–1288), joka aikanaan avioitui kolme kertaa. == Aiheesta muualla == Luokka:Itävallan hallitsijat Luokka:Herttuat Luokka:Vuonna 1211 syntyneet Luokka:Vuonna 1246 kuolleet
Stitch! Avaruuskoe 626

Stitch! Avaruuskoe 626 (Stitch! The Movie) on suoraan videolle julkaistu animaatioelokuva. Sitä pidetään enemmän Lilo & Stitch -animaatiosarjan pilottijaksona kuin jatko-osana edelliselle elokuvalle. Elokuva julkaistiin elokuussa 2003 ja se kestää 60 minuuttia. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Daveigh Chase Annituuli Kasurinen Lilo Chris Sanders Jukka Rasila Stitch Tia Carrere Amira Khalifa Nani David Ogden Stiers Veikko Honkanen Jumba Kevin McDonald Taisto Oksanen Pleakley Dee Bradley Baker Mika Nuojua David Kawena Ving Rhames Pertti Koivula Cobra Bubbles Zoe Caldwell Tiia Louste Neuvoston puheenjohtaja Kevin Michael Richardson Markus Bäckman Kapteeni Gantu Jeff Bennett Petteri Summanen Tohtori Hamsteri Rob Paulsen Jarkko Tamminen Koe 625 Corey Burton, Tress MacNeille, Kunewa Mook, Liliana Mumy, Jess Winfield, Lili Ishida, Jillian Henry ja Kali Whitehurst Liisa Paatso, Maria Wiberg, Ulla Renko, Teuvo Matala, Hannu Väre, Lissu Pettersson, Ralf Öhberg ja Vaula Hyry Muissa rooleissa Suomenkielisen version käänsi Markus Bäckman ja sen ohjasi Ulla Renko.Elokuvan lopputekstit. == Lähteet == Luokka:Disneyn animaatioelokuvat Luokka:Vuoden 2003 yhdysvaltalaiset elokuvat Luokka:Elokuvat avaruusolennoista
Kuohuva 20-luku

Kuohuva 20-luku () on Raoul Walshin ohjaama yhdysvaltalainen klassinen rikoselokuva vuodelta 1939. Pääosissa ovat James Cagney, Priscilla Lane, Humphrey Bogart ja Gladys George. Film noir -lajityyppiä edustavan teoksen sivuosissa ovat muiden muassa Jeffrey Lynn, Frank McHugh ja George Meeker. Käsikirjoituksesta vastasivat Jerry Wald, Richard Macaulay ja Robert Rossen, jotka kirjoittivat sen Mark Hellingerin The World Moves On -tarinan pohjalta. Kuohuva 20-luku on mustavalkoinen. Trilleri sai ensi-iltansa kotimaassaan lokakuun 23. päivänä vuonna 1939. Elokuva on Warner Bros. -yhtiön tuottama. Orson Wellesin Citizen Kanen ajatellaan saaneen vaikutteita Kuohuvasta 20-luvusta dokumentinkaltaisten osuuksien, kuvakulmia koskevien ratkaisujen sekä kertojaäänen käyttämisen muodossa. == Tausta == Kuohuva 20-luku perustuu salakauppias Larry Fayn elämään ja uraan. Panama Smithin hahmo perustuu osittain näyttelijä ja yökerhoemäntä Texas Guinaniin. Glenda Farrellin piti alun perin olla Panama Smithin roolissa. Ehdolla rooliin olivat myös Ann Sheridan ja Lee Patrick, mutta lopullisesti roolin näytteli Gladys George. Elokuva merkitsi loppua Cagneyn gangsterielokuvien sarjalle Warnerilla. Cagney halusi monipuolistaa roolejaan eikä näytellä aina vain gangstereita. Seuraavan kerran hän näytteli gangsteria kymmenen vuotta myöhemmin elokuvassa Valkoinen hehku (1949). Kuohuva 20-luku on viimeinen elokuva, jonka Cagney ja Bogart tekivät yhdessä. He ovat näytelleet viimeksi yhdessä elokuvissa Likakasvoiset enkelit (1938) ja Oklahoman sankari (1939). Bogartilla on tähtikuvaansa nähden poikkeuksellinen psykopaattisen rikollisen rooli. == Vastaanotto == Kriitikko Harri-Ilmari Moilasen mukaan Kuohuva 20-luku on kestänyt hyvin aikaa. Syynä tähän hän pitää iskeväksi kuvailemaansa kerrontaa. == Rooleissa == ==Lähteet== ==Aiheesta muualla== * * * Kuohuva 20-luku TCM Movie Databasessa * Kuohuva 20-luku Allmoviessa * Kuohuva 20-luku Leffatykissä * Kuohuva 20-luku Kalevalan sivuilla Luokka:Vuoden 1939 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset jännityselokuvat Luokka:Yhdysvaltalaiset mustavalkoelokuvat Luokka:Raoul Walshin ohjaamat elokuvat
Melolonthinae

Melolonthinae on kovakuoriaisiin (Coleoptera) lehtisarvisten (Scarabaeidae) heimoon kuuluva alaheimo. == Tribuksia == * Ablaberini * Automoliini * Chasmatopterini * Colymbomorphini * Comophorinini * †Cretomelolonthini * Diphucephalini * Diphycerini * Diplotaxini * Euchirini * Heteronychini * Hopliini * Lichniini * Liparetrini * Macrodactylini * Maechidiini * Melolonthini * Oncerini * Pachydemini * Pachypodini * Pachytrichini * Phyllotocidiini * Podolasiini * Scitalini * Sericini * Sericoidini * Stethaspini * Systellopini * Tanyproctini Incertae Sedis -luokitettuja Melolonthinae-sukuja: * Acoma * Costelytra * Hemictenius * Mycernus * Odontria * Phyllotocus * Prodontria * Psilodontria * Scythrodes * Sericospilus * Xenaclopus == Lähteet == == Aiheesta muualla == *ITIS: Melolonthinae Luokka:Lehtisarviset
Robert Müller

Robert Müller (25. kesäkuuta 1980 Rosenheim, Länsi-Saksa – 21. toukokuuta 2009 Rosenheim, Saksa) oli saksalainen jääkiekkomaalivahti. == Seuraura == Müller pelasi koko uransa Saksan pääsarjan DEL:ssä, lukuun ottamatta kevättä 2004, jolloin hän oli lainalla EHC Baselissa, Sveitsin Nationalliga A:ssa. Müller pelasi ensimmäiset ottelunsa kaudella 1998–1999 Star Bulls Rosenheimissa, jossa pelasi vuoteen 2000. Kaudet 2000–2002 ja 2006–2007 hän pelasi Adler Mannheimissa, jossa pelasi myös kauden 2007–2008 alussa. 2002–2006 hän pelasi Krefeld Pinguinessa. Kaudella 2007–2008 hän edusti Mannheimin lisäksi myös EV Duisburgia ja Köner Haiea, jossa pelasi myös kaudella 2007–2008. Washington Capitals varasi Müllerin vuonna 2001, muttei hän pelannut NHL:ssä. Müller voitti DEL:n mestaruuden vuosina 2001 ja 2007. == Maajoukkueura == Müller on pelannut kahdeksat maailmanmestaruuskilpailut ja kahdet olympialaiset. Hän edusti Saksaa myös jääkiekon maailmancupissa syksyllä 2004. == Kuolema == Müller kuoli pahalaatuiseen aivokasvaimeen toukokuussa 2009. Hän pelasi kauden 2008–2009 aikana kaksi ottelua Kölnin joukkueessa. Kölner Haie ja Adler Mannheim ovat jäädyttäneet Müllerin pelinumeron 80. == Lähteet == == Aiheesta muualla == * European Hockey.net-sivustolla Luokka:Saksalaiset jääkiekkomaalivahdit Luokka:Washington Capitalsin varaamat pelaajat Luokka:Vuonna 1980 syntyneet Luokka:Vuonna 2009 kuolleet
Bobby Vinton Sings the Big Ones

Bobby Vinton Sings the Big Ones on yhdysvaltalaisen laulaja Bobby Vintonin neljäs studioalbumi, joka julkaistiin vuonna 1962. Albumilla on kaksi kappaletta, jotka julkaistiin singleinä: "Rain Rain Go Away" ja "I Love You the Way You Are". Albumin kappaleista seuraavat ovat coverversioita: "I'm Getting Sentimental Over You", "Ramblin' Rose", "The Twelfth of Never", "Because of You", "Be My Love", "My Heart Cries for You", "I Remember You", "He'll Have to Go" ja "Autumn Leaves." ==Kappaleet== ===Puoli 1=== # Rain Rain Go Away - (Gloria Shayne, Noël Regney) # I'm Gettin' Sentimental Over You - (Ned Washington, George Bassman) # Ramblin' Rose - (Joe Sherman, Noel Sherman) # The Twelfth of Never - (Paul Francis Webster, Jerry Livingston) # I Love You the Way You Are - (Bobby Vinton) # Because of You - (Arthur Hammerstein, Dudley Wilkinson) ===Puoli 2=== # Be My Love - (Sammy Cahn, Nicholas Brodszky) # My Heart Cries for You - (Carl Sigman, Percy Faith) # I Remember You - (Johnny Mercer, Victor Schertzinger) # You Were Only Fooling - (William Faber, Fred Meadows, Larry Fotine) # He'll Have to Go - (Audrey Allison, Joe Allison) # Autumn Leaves - (Johnny Mercer, Joseph Kosma) == Albumin tekijät == *Tuottaja: Robert Morgan *Sovittaja: Robert Mersey ==Sijoitukset== Albumi - Billboard (North America) Vuosi Lista Sija 1962 The Billboard 200 137 Singlet - Billboard (North America) Vuosi Single Lista Sija 1962 "Rain Rain Go Away" The Billboard Hot 100 12 1962 "Rain Rain Go Away" Billboard Adult Contemporary 4 1962 "I Love You the Way You Are" The Billboard Hot 100 38 Luokka:Vuoden 1962 albumit Luokka:Bobby Vintonin albumit
Blackstone Group

The Blackstone Group, L.P. () on yhdysvaltalainen julkinen pääomasijoitusyhtiö, jonka kotipaikka on New York City. Blackstonella on lisäksi puolen tusinaa muuta toimistoa Yhdysvalloissa, Euroopassa ja Aasiassa (Lontoossa, Luxemburissa, Menlo Parkissa, Mumbaissa, Hongkongissa ja Pekingissä). Blackstone on maailman suurin maailmanlaajuisten vaihtoehtoisten omaisuudenhoito- ja rahoitusneuvontapalvelujen tarjoaja. Yhtiö on kasvanut viime vuosien aikana maailmanlaajuisesti rahoitusalan suurimpien ja vaikutusvaltaisimpien joukkoon. Vuonna 2020 sen hallinnoimat varat nousivat 584 miljardiin dollariin. Blackstonen kiinteistösijoitusten määrä on vuonna 2020 arvioitu 325 miljardin suuruiseksi, joka tekee yhtiöstä maailman suurimman kiinteistöjen hallinnoijan. Blackstone Group on yksi suurimmista velkavetoisten LBO-yrityskauppojen tekijöistä. Yrityksen kiinteistöliiketoiminta on ollut myös aktiivista, mikä on näkynyt useiden korkean profiilin kiinteistöhankintojen muodossa. Blackstonen merkittävimpiin ja tunnetuimpiin sijoituksiin kuuluvat Hilton Hotels Corporation, Equity Office Properties, Allied Waste, AlliedBarton, United Biscuits, Freescale Semiconductor, Nielsen Company, Legoland, Universal Studios Theme Parks, Biomet, Deutsche Telekom (4,5 %), Michaels Stores ja Travelport. Blackstone on viime vuosina keskittynyt kestävän kehityksen alotteisiin, tavoittelemalla 15% vähennystä hiilidioksidipäästöissä kaikissa uusissa ohjausinvestoinneissa, laajentamalla aurinkopaneelikapasiteettia (esimerkiksi asentamalla 9,600 aurinkopaneelia New York Cityyn), sekä tavoittelemalla 50% energiankulutussäästöjä toimistosijoituskohteissa investoimalla sisävalaistusteknologiaan. == Historia == Blackstonen perustivat 1985 yritysten hankinta- ja sulauttamistoimintaan keskittyneeksi investointipankiksi Peter G. Peterson ja Stephen A. Schwarzman, jotka olivat aikaisemmin työskennelleet yhdessä Lehman Brothers, Kuhn, Loeb Inc.:lla. Seuraavan kahden vuosikymmenen aikana Blackstone kehittyi yhdeksi maailman suurimmista yksityisistä pääomasijoitusyhtiöistä. Vuonna 2007 Blackstone listautui pörssiin () ja sai 4 miljardia dollaria vastineeksi hieman alle 15 prosentin osuudesta yhtiön osakekannasta. Blackstone oli yksi ensimmäisistä suurista pääomasijoitusyhtiöistä, jotka listattiin pörssiin. Vuonna 1996 Blackstone oli mukana tapauksessa, jossa yrityksen osakas, tunnettu roskalaina-asiantuntija Mikael Salovaara, joutui skandaalinkäryisesti eroamaan syytettynä olemattoman kaupan junailusta, johon oli liitetty Bucyrus-Erie Company. Salovaara oli siirtynyt 1994 Goldman Sachsilta Blackstonelle. Vuonna 2019 Blackstone osti singaporelaiselta GLP:ltä varastotiloja 18,7 miljardilla Yhdysvaltain dollarilla.https://finance.yahoo.com/news/blackstone- pay-18-7-billion-004413573.html ==Pääkilpailijat== *Apollo Management *Bain Capital *Carlyle Group *Cerberus Capital Management *Clayton, Dubilier & Rice *Forstmann Little & Co *HM Capital Partners *Heico Companies *KKR *Thomas H. Lee Partners *TPG Capital ==Lähteet== ==Aiheesta muualla== *Blackstone Group Luokka:Yhdysvaltalaiset pääomasijoitusyhtiöt Luokka:Yhdysvaltalaiset pörssiyhtiöt
Lajos Batthyány

Lajos Batthyány (10. helmikuuta 1807 Pozsony, nyk. Slovakia – 6. lokakuuta 1849 Pest, Unkari) oli unkarilainen kreivi ja valtiomies. Hän toimi Unkarin vallankumouksen jälkeen pääministerinä, ja hänet teloitettiin vallankumouksen kukistuttua 1849. Vuosien 1839–1840 valtiopäivillä Batthyány johti enemmistöryhmää, jota voisi luonnehtia liberaaleiksi uudistajiksi - varsinaista puoluejakoa ei vielä tunnettu. Vuoden 1848 valtiopäivillä alettiin Lajos Kossuthin johdolla vaatia Unkarille omaa hallitusta. Koska ympäri maata oli vallankumouksellista liikehdintää, keisari suostui unkarilaisten vaatimuksiin, ja Batthyány nimitettiin pääministeriksi 17. maaliskuuta. Vähemmistökansallisuuksien, etenkin kroaattien kanssa syntyi pian yhteenottoja, ja Batthyányn hallitus julisti maan poikkeustilaan 12. kesäkuuta. Vaikka Wienin hallitus alkoi vaatia Unkarin itsehallinnon rajoittamista, Batthyány pyrki vielä sovintoon Wienin kanssa. Kun kroaattien joukot ylittivät Unkarin ja Kroatian rajan syyskuussa 1848, Unkarin hallitus erosi. Batthyány sai valtiopäiviltä kuitenkin tehtäväkseen muodostaa uuden hallituksen, jota keisari ei enää suostunut tunnustamaan. Tilanne kärjistyi edelleen, ja Batthyány jätti lopullisen eroanomuksensa 30. syyskuuta. Sen jälkeen Lajos Kossuth oli tosiasiassa Unkarin diktaattori, ja pian maa oli täydessä sodassa. Aluksi unkarilaisilla oli sotilaallista menestystä, mutta kun Venäjän armeija liittyi sotaan itävaltalaisten rinnalle, unkarilaiset menettivät mahdollisuutensa. Unkarin armeija antautui Venäjän joukoille 13. elokuuta 1849. Unkarilaisia pidettiin kapinallisina, joten tuomiot olivat ankaria. Vallankumoushallituksen pääministeri Lajos Batthyány tuomittiin kuolemaan, ja hänet teloitettiin 6. lokakuuta. Batthyányn lisäksi teloitettiin 13 kenraalia ja toista sataa alempaa upseeria ja rivimiestä. == Lähteet == * == Aiheesta muualla == Luokka:Unkarilaiset kreivit Luokka:Unkarin pääministerit Luokka:Unkarilaiset teloitetut Luokka:Vuonna 1807 syntyneet Luokka:Vuonna 1849 kuolleet it:Lajos Batthyány
The Greatest Hits of the Golden Groups

The Greatest Hits of the Golden Groups: Bobby Vinton Sings the Goodies! on Bobby Vintonin viides studio albumi, joka julkaistiin 1963. Albumi sisältää cover kappaleita, jotka olivat hittejä vuonna 1950, seuraavilta artisteilta: the Rays, the Penguins, the Platters, the Five Satins, Bobby Helms, Little Anthony and the Imperials, the Moonglows, Lee Andrews and the Hearts, the Heartbeats, ja Jesse Belvin. Albumin kaikki kappaleet on julkaistu uudelleen albumilla Bobby Vinton Sings the Golden Decade of Love. ==Kappaleet== ===Puoli 1=== # Over the Mountain (Across the Sea) - (Rex Garvin) - 2:26 # Silhouettes - (Frank Slay, Jr., Bob Crewe) - 2:56 # Earth Angel (Will You Be Mine) - (Curtis Williams, Gaynel Hodge, Jesse Belvin) - 2:09 # Only You (And You Alone) - (Buck Ram, Ande Rand) - 2:24 # I'll Remember (In the Still of the Nite) - (Fred Parris) - 2:57 # My Special Angel - (Jimmy Duncan) - 3:02 ===Puoli 2=== # The Great Pretender - (Buck Ram) - 2:50 # Tears on My Pillow - (Sylvester Bradford, Al Lewis) - 2:14 # Sincerely - (Alan Freed, Harvey Fuqua) - 3:04 # Teardrops (Roy Calhoun, Barry Goldor, Edwin Charles, Helen Stanley) - 2:15 # A Thousand Miles Away - (James Sheppard, William Miller) - 2:14 # Goodnight My Love - (Mack Gordon, Harry Revel) - 2:19 ==Vaikuttajat== *Tuottaja: Robert Morgan *Kannen kuva: Columbia Records Photo Studio - Henry Parker ==Listasijoitukset== Singlet - Billboard (North America) Vuosi Single Lista Sijoitus 1963 "Over the Mountain (Across the Sea)" The Billboard Hot 100 21 Luokka:Vuoden 1963 albumit Luokka:Bobby Vintonin albumit
Arthur Rackham

Arthur Rackham (19. syyskuuta 1867 Lontoo – 6. syyskuuta 1939 Limpsfield, Surrey) oli englantilainen kuvittaja. Hänet tunnetaan useista satukuvituksistaan (muun muassa Liisan seikkailut ihmemaassa) sekä Nibelungin sormuksen ja kuningas Arthurin legendojen kuvituksista. Rackham päätti jo varhain ryhtyä taidemaalariksi, ja harrasti nuorena maalausta ahkerasti. Vartuttuaan hän työskenteli toimistoapulaisena vakuutusyhtiössä ja alkoi vuonna 1884 opiskella iltaisin Lambeth School of Art -taidekoulussa. Vuosina 1892–1896 Rackham työskenteli The Westminster Budget -lehden kuvittajana. Rackham oppi hyödyntämään kuvituksissa uutta rasteritekniikkaa. Rackham alkoi saada eri lehdiltä kuvitustöiden tilauksia, mutta hänen päätavoitteenaan pysyi edelleen maisema- ja muotokuvamaalarin ammatti. Muun muassa pilalehti Punch ja viikkolehti Pall Mall Budget tilasivat 1890-luvulla Rackhamilta kuvituksia, ja niistä sai alkunsa groteski ja humoristinen tyyli, josta tuli myöhemmin Rackhamin tavaramerkki. Rackham alkoi tehdä kuvituksia myös kirjoihin. Rackhamin läpimurto kirjankuvittajana oli The Ingoldsby Legends -kirjan kuvitus vuonna 1898. Sen jälkeen hän kuvitti vuonna 1900 Grimmin veljesten sadut ja Jonathan Swiftin Gulliverin retket. Varsinkin Grimmin satujen kuvitus toi Rackhamille mainetta. Rackhamin tulot pysyivät silti vielä vaatimattomina, ja lisäksi toinen buurisota pahensi yleistä taloustilannetta. Rackham alkoi 1900-luvun alussa seurustella taidemaalari ja kuvanveistäjä Edyth Starkien kanssa. Edythin kehotuksesta Rackham asetti vuonna 1902 Royal Society of Painters in Watercolours -seuran näyttelyyn esille joitakin fantasia- aiheitaan. Hänen yllätyksekseen nämä työt herättivät suurta kiinnostusta ja kaikki myytiin. Menestys vahvisti Rackamin itseluottamusta ja sai hänet vakuuttumaan siitä, että hänen tulisi keskittyä kuvitustöiden tekemiseen. Arthur ja Edyth menivät naimisiin vuonna 1903. Rackham kuvitti Washington Irvingin ”Rip Van Winkle” -novellin rajoitetun painoksen (1905), joka teki hänet tunnetuksi myös Yhdysvalloissa. Seuraavina vuosina Rackhamista tuli tunnettu ja menestynyt kuvittaja. Hän kuvitti muun muassa J. M. Barrien kirjan Peter Pan in Kensington Gardens (1906), Lewis Carrollin Liisa ihmemaassa (1907) ja teki myös Richard Wagnerin Nibelungin sormukseen pohjautuvat kuvitukset (1910–1911). Hänen kuvituksensa levisivät laajalti sekä Britanniassa että Yhdysvalloissa, ja myös hänen alkuperäistyönsä myivät hyvin. Vuonna 1908 Rackham hyväksyttiin Royal Society of Painters in Watercolours -seuran täysjäseneksi. Arthur Rackham kuvitti uransa aikana yli 60 kirjaa, mukaan lukien William Shakespearen, J. M. Barrien, Charles Dickensin, Jonathan Swiftin, Izaak Waltonin, John Miltonin ja Edgar Allan Poen teoksia. Lisäksi hän teki kuvitukset Hanhiemon satuaarteeseen ja lukuisiin muihin satu- ja lastenkirjoihin. Rackham sai töihinsä vaikutteita 1500-luvun taiteilijoilta Albrecht Düreriltä ja Albrecht Altdorferilta. == Lähteet == == Aiheesta muualla == Luokka:Brittiläiset taiteilijat Luokka:Englantilaiset kuvittajat Luokka:Fantasiataiteilijat Luokka:Vuonna 1867 syntyneet Luokka:Vuonna 1939 kuolleet
Unfortunate Snort

Unfortunate Snort on avant-garde metal -yhtye Pinkly Smoothin vuonna 2002 julkaisema debyyttialbumi. Levyllä soittaa pianoa Avenged Sevenfoldin entinen basisti Justin Meacham, joka kuitenkin jätti yhtyeen levyn jälkeen. Pinkly Smooth jäi levyn tehtyään tauolle, eikä tulevaisuuden julkaisuista ole tietoa. == Kappaleet == # # # # # # == Kokoonpano == *The Rev (käyttää nimeä Rat Head) – laulu *Synyster Gates – kitara *Buck Silverspur (käyttää nimeä El Diablo) – basso *D-Rock (käyttää nimeä Super Loop) – rummut *Justin Meacham – piano Luokka:Vuoden 2002 esikoisalbumit Luokka:Yhdysvaltalaiset metallialbumit Luokka:Avantgardemetallialbumit
Filip Daems

Filip Daems (s. 31. lokakuuta 1978 Turnhout, Belgia) on belgialainen jalkapalloilija, pelipaikaltaan puolustaja. 181 senttimetriä pitkä Daems edustaa Saksan Bundesliigassa pelaavaa Mönchengladbachia. == Lähteet == Luokka:Belgialaiset jalkapalloilijat Luokka:Vuonna 1978 syntyneet Luokka:Elävät henkilöt
Richard Sykes

Richard Sykes (1921 – 22. maaliskuuta 1979) oli brittiläinen diplomaatti. Hän toimi vuodesta 1977 Yhdistyneen kuningaskunnan suurlähettiläänä Alankomaissa. Hän kuoli vuonna 1979 salamurhan uhrina, kun hänet ja hänen palvelijansa, 19-vuotias Karel Straub ammuttiin Haagissa. Tekoon syyllisiksi paljastuivat IRA:n jäsenet. Sykes ei ollut joutunut ennen kuolemaansa uhkausten kohteeksi. Sykes teki raportin brittiläisten diplomaattien turvallisuudesta vuonna 1976 tapahtuneen Christopher Ewart-Biggsin murhan jälkeen. Ennen lähtemistään Alankomaihin Sykes oli työskennellyt muun muassa Kuubassa ja Yhdysvalloissa, joista Kuubassa suurlähettiläänä (1970–1972). Kotimaassaan hän toimi Foreign and Commonwealth Officessa vara-alivaltiosihteerinä. Sykes oli toisen maailmansodan veteraani, joka palkittiin Military Crossilla ja Croix de Guerrella. == Aiheesta muualla == * 1979: British ambassador assassinated in Holland * British ambassador, butler slain Luokka:Suurlähettiläät Luokka:Brittiläiset diplomaatit Luokka:Brittiläiset henkirikosten uhrit Luokka:Haagin historia Luokka:Vuonna 1921 syntyneet Luokka:Vuonna 1979 kuolleet
Tampereen Urheilijat -38

Tampereen Urheilijat -38 (TU-38) on tamperelainen vuonna 1938 perustettu urheiluseura. Seuran päälaji on yleisurheilu ja muita lajeja ovat hiihto, lentopallo, suunnistus ja tennis. Seuran tunnettuja edustajia ovat Sinikka Keskitalo ja Aleksi Tammentie. Lentopallon miesten SM-sarjassa seura pelasi 1965–1966. Pyynikki-juoksun seura on järjestänyt keväisin vuodesta 1973 lähtien. Luokka:Tamperelaiset urheiluseurat Luokka:Suomalaiset yleisurheiluseurat Luokka:Suomalaiset urheilun yleisseurat Luokka:Vuonna 1938 perustetut urheiluseurat
Pyynikki-juoksu

Pyynikki-juoksu on juoksukilpailu, jonka järjestää vuosittain Tampereen Urheilijat -38. Vuonna 2017 Pyynikki-juoksu järjestettiin 30. huhtikuuta. Pyynikki-juoksun lähtö ja maali ovat Ratinassa. Reitti kulkee Laukonsillan kautta kohti Pyynikkiä. Pyynikissä reitin varrella ovat muun muassa Pyynikin kesäteatteri, Varalan urheiluopisto ja Pyynikin näkötorni. ==Voittajat== Pyynikki-juoksun miesten ja naisten kilpasarjan ovat voittaneet: Vuosi Miehet Aika Naiset Aika 1973 30.28,6 1974 31.48,5 42.08,0 1975 30.14,3 40.42,0 1976 29.16,0 39.05,0 1977 29.49,2 39.11,0 1978 29.36,6 37.08,0 1979 29.28,6 38.37,0 1980 29.07,0 36.32,0 1981 30.02,0 35.45,0 1982 29.16,0 35.48,0 1983 28.51,0 32.55,0 1984 28.55,0 34.16,0 1985 28.03,9 36.08,1 1986 27.06,7 33.01,7 1987 29.40,0 34.40,0 1988 29.50,0 32.44,0 1989 28.42,0 32.39,0 1990 29.12,0 32.12,0 1991 29.33,0 32.59,0 1992 29.56,0 35.10,0 1993 29.58,0 33.24,0 1994 29.26,0 37.54,0 1995 28.42,0 38.48,0 1996 28.46,0 34.24,0 1997 29.03,0 36.01,0 1998 30.04,0 37.24,0 1999 29.20,0 37.01,0 2000 28.47,0 36.21,0 2001 29.41,0 36.59,0 2002 30.05,0 34.25,0 2003 29.37,0 35.57,0 2004 29.22,0 37.05,0 2005 30.04,0 38.17,0 2006 29.58,0 35.20,0 2007 30.16,0 34.24,0 2008 30.17,8 36.36,7 2009 30.05,7 36.47,9 2010 31.11,9 36.05,4 2011 31.16,9 36.31,5 2012 29.45,3 36.50,4 2013 30.12,0 38.11,0 2014 31.10,0 38.19,0 2015 31.20,0 36.31,0 2016 30.46,0 36.16,0 2017 31.14,0 37.31,0 == Lähteet == * https://tu-38.sporttisaitti.com/pyynikki-juoksu/ Luokka:Suomen yleisurheilukilpailut Luokka:Tampereen urheilutapahtumat Luokka:Kestävyysjuoksu Luokka:Pyynikki Luokka:Pyynikinrinne
Tofaş

Tofaş, virallisesti Tofaş Türk Otomobil Fabrikasi A.Ş., on turkkilainen autonvalmistaja. Sen pääkonttori sijaitsee Istanbulissa ja tehdas Bursassa. Se valmistaa lisenssillä Fiatin malleja sekä joitakin paikallisesti suunniteltuja malleja. Tofaşin suurimmat omistajat ovat Stellantis ja Koç, jotka kumpikin omistavat yhtiöstä 37,8 %. == Historia == Ensimmäinen Tofaş-malli oli lisenssillä valmistettu Fiat 124, joka sai nimen Tofaş Murat 124. Sen korvasivat Fiat 131:stä muunnellut mallit Murat 131, Şahin, Dogan ja Kartal. Tofaşin malleja valmistaa myös Egyptin valtion omistama Nasr. Nykyisin Tofaş valmistaa Fiatin malleja sekä kotimaan- että vientimarkkinoille. == Lähteet == == Aiheesta muualla == * Virallinen sivusto Luokka:Automerkit Luokka:Stellantis Luokka:Turkkilaiset yritykset
Kaisa Ursinus

Kaisa Marja-Leena Ursinus (s. 24. huhtikuuta 1947 Mikkelin maalaiskunta) on suomalainen näyttelijä, joka työskentelee Joensuun kaupunginteatterissa. Ursinus on esiintynyt muun muassa Kreetta Onkelin kirjoittamassa Iloinen talo -televisiosarjassa ja Markku Pölösen ohjaamassa Karjalan kunnailla -televisiosarjassa. == TV-sarjat == * Iloinen talo * Karjalan kunnailla ==Lähteet== Luokka:Suomalaiset näyttelijät Luokka:Vuonna 1947 syntyneet Luokka:Elävät henkilöt
Sōsei no Aquarion

Sōsei no Aquarion () on Satelight-studion tuottama japanilainen 26-osainen sci-fi-animesarja, jota esitettiin alun perin vuonna 2005. == Juoni == Kaukaisessa tulevaisuudessa ihmiskunta on jälleen kerran kohtaamassa "Varjoenkeleiden" uhan. Taianomaiset olennot jotka ovat palanneet 12 000 vuoden jälkeen, hyökkäävät ihmisten kaupunkeihin ja sieppaavat asunnottomat imetäkseen heidän energiansa. Taistellakseen olentoja vastaan ihmiset kokoavat ryhmän nuorikaisia, joilla on erikoiskykyjä ja opettavat heitä lentämään vektori-koneilla. Kolmella muinaisella aluksella, jotka yhdistettynä muodostavat ihmiskunnan äärimmäisen aseen "Aquarionin". Sarjan tarina keskittyy pääasiassa päähahmoon Apolloon, jonka huhutaan olevan uudesti syntynyt Apolonius; entinen varjoenkeli, joka taisteli omia vastaan suojellakseen ihmiskuntaa.Aquarion (TV) Anime News Network Viitattu 18.6.2009 == Äänirooleissa == === Alkuperäiset äänet === === Englanninkieliset äänet === == Lähteet == Luokka:Animesarjat Luokka:2000-luvun anime ja manga Luokka:Komedia-anime ja -manga Luokka:Draama-anime ja -manga Luokka:Romanttinen anime ja manga Luokka:Science fiction -anime ja -manga
Damien Renard

Damien Renard (s. 20. helmikuuta 1980) on ranskalainen suunnistaja. Seuratasolla hän edustaa norjalaista Kristiansand OK:ta. Vuoteen 2007 saakka hän edusti ruotsalaista OK Denselniä. Renard voitti Park World Tourin osakilpailun vuonna 2002 Materassa Italiassa. Samana vuonna hän voitti maailmancupin osakilpailun sprintissä. Aichin MM-kilpailuissa 2005 Renard voitti viestihopeaa joukkuetovereinaan François Gonon ja Thierry Gueorgiou. Otepään EM-kilpailuissa 2006 hän voitti hopeaa viestissä. Renard voitti Jukolan viestin vuonna 2009 Kristiansand OK:n joukkueessa. Tiomilan hän voitti vuonna 2008. == Lähteet == Luokka:Ranskalaiset suunnistajat Luokka:Vuonna 1980 syntyneet Luokka:Elävät henkilöt
Kreetan valtio

Kreetan valtio () oli Välimerellä sijaitsevalle Kreetan saarelle vuonna 1898 perustettu autonominen tasavalta, joka kuului Osmanien valtakuntaan. Vuonna 1913 Kreetan valtio liitettiin Kreikkaan. == Historia == Kreikka itsenäistyi Osmanien valtakunnasta vuonna 1821, mutta Kreeta jäi edelleen osaksi valtakuntaa. Kreetalaiset järjestivät usein kapinoita osmanivaltaa vastaan ja painostivat Ateenaa tulemaan apuun. Vuoden 1866 kapinan johtomiehet alkoivat vaatia énosista eli liittoa Kreikan kanssa. Kreikkalaiset ympäri maailmaa alkoivat kerätä rahaa aseita varten, ja saarelle alkoi saapua vapaaehtoisjoukkoja. Kreetalaiset jäivät kuitenkin yksin, sillä suurvallat painostivat Kreikan luopumaan kreetalaiskapinallisten tukemisesta. Vuonna 1898 suurvallat kuitenkin taipuivat ja vaativat osmaneja myöntämään Kreetalle itsehallinnon. Kreeta oli yhä nimellisesti osa Osmanien valtakuntaa, mutta se jaettiin neljään miehitysalueeseen Ranskan, Italian, Venäjän ja Britannian kesken. Suurvallat pakottivat osmanit hyväksymään valtion ylikomissaariksi Kreikan kuninkaan Yrjö I:n pojan prinssi Yrjön. Ylikomissaari prinssi Yrjö muodosti Kreetaa hallinneen kreetalaisista ja osmaneista koostuneen neuvoston. Muutaman vuoden kuluttua kreetalaiset alkoivat vaatia énosista Kreikan kanssa, ja saarta uhkasi kapina. Kreetaa hallinneeseen neuvostoon kuului kreetalaispoliitikko Elefthérios Venizélos, joka nousi énosikseen tähtäävän liikkeen johtoon. Venizélos kutsui koolle vallankumousneuvoston vuonna 1905. Se oli laiton ja se hajotettiin. Venizéloksella oli kuitenkin niin suuri kannatus, että tilanne johti prinssi Yrjön eronpyyntöön vuonna 1906. Prinssi Yrjön jälkeen Kreetan valtion ylikomissaariksi nousi Aléxandros Zaḯmis. Kreetaa hallinnut neuvosto julisti vuonna 1908 saaren olevan Kreikan kanssa liitossa. Venizéloksesta tuli Kreikan pääministeri vuonna 1910, ja énosis Kreikan kanssa saavutettiin lopulta hänen johdollaan vuonna 1913. == Katso myös == *Kreetan historia == Lähteet == == Aiheesta muualla == Luokka:92 Euroopan historia Luokka:Euroopan entiset valtiot Luokka:Kreetan historia Luokka:Historialliset saarivaltiot
Trevor Brooking

Trevor David Brooking (s. 2. lokakuuta 1948 Barking, Lontoo) on englantilainen huippujalkapalloilija, joka on sittemmin ryhtynyt valmentajaksi ja kommentaattoriksi. == West Ham United -ura == Brooking yhdistetään ennen kaikkea West Ham Unitediin, jota hän edusti hyökkäävänä keskikenttäpelaajana ja keskushyökkääjänä vuodesta 1967 vuoteen 1984. Numerolla 10 pelannut Brooking teki 103 maalia 636 ottelussa. Hän voitti FA Cupin kahdesti: 1975 ja 1980. == Maajoukkueura == Brooking edusti Englannin maajoukkuetta 47 kertaa ja teki 5 maalia vuosina 1974–1982. Arvokisoissa hän esiintyi kahdesti: Euroopan- mestaruuskisoissa 1980 ja MM-kisoissa 1982. == Muuta == CBE-arvonsa ansiosta hän saa käyttää myös nimeä Sir Trevor David Brooking. Brooking on naimisissa Säynätsalosta kotoisin olevan Hilkka Brookingin (o.s. Helakorpi) kanssa. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1948 syntyneet Luokka:Elävät henkilöt
Abu Hafs Omar

Abu Hafs Omar oli islaminuskoinen barbareskimerirosvo, joka oli pääasiassa aktiivinen vuosina 816–827. Abu Hafs osallistui 800-luvun alkupuolella Espanjan Córdobassa kapinaan, joka epäonnistui. Tämän jälkeen hän pakeni Egyptin Aleksandriaan mukanaan joukko kapinallisia. Aleksandriassa ryhmä aikoi hyötyä paikallisista levottomuuksista. Ryhmä valitsi Abu Hafsin johtajakseen, jonka johdolla otti Aleksandrian hallintaansa vuonna 816. Ryhmä lähti Aleksandriasta Kreetan saarelle myöhemmin pakon edessä. Kreetalla he rantautuivat maihin saaren etelärannikolla, Messaránlahdella sijaitsevalla Kahraxin niemellä. Etelärannikolta ryhmä siirtyi Abu Hafsin johdolla kohti pohjoisrannikkoa. Noin vuonna 824 ryhmä valtasi Kreetan Bysantilta. Merirosvot kehittivät saaresta orjamarkkina-alueen, merirosvojen tukikohdan sekä tuhosivat kirkkoja. == Katso myös == *Kreetan historia == Lähteet == Luokka:Merirosvot ja kaapparit Luokka:Aleksandrian historia Luokka:800-luku
Justus Ripatti (poliitikko)

Justus Ripatti () oli suomalainen poliitikko. Ripatti toimi Suomalaisen puolueen kansanedustajana kahteen otteeseen, toukokuusta 1907 heinäkuuhun 1908 ja maaliskuusta 1910 tammikuuhun 1912. Hän oli eduskunnan kunnallisvaliokunnan, maatalousvaliokunnan ja työväenasiainvaliokunnan jäsen. Hänet valittiin kansanedustajaksi kolmissa vaaleissa, 1907, 1910 ja 1911, Mikkelin läänin vaalipiiristä. Ripatti kuoli kesken vaalikauden 16. tammikuuta 1912, 48-vuotiaana, ja hänen seuraajakseen eduskuntaan tuli Kalle Vuorinen. Ripatti oli varsinaiselta ammatiltaan maanviljelijä, jona hän toimi synnyinkunnassaan Hirvensalmella. Kansanedustajuuden lisäksi hän vaikutti poliittisella urallaan Hirvensalmen kunnallispolitiikassa. Hän toimi kunnan kunnallislautakunnan ja kuntakokouksen jäsenenä sekä molempien puheenjohtajana. Hän kuului vuoden 1899 suureen lähetystöön Hirvensalmen edustajana.Päiviö Tommila: Suuri adressi, s. 303. WSOY, 1999. Ripatin vanhemmat olivat siltavouti Otto Ripatti ja Helena Ruhanen. Hän oli kolmesti naimisissa. Hänen ensimmäinen puolisonsa oli Helena Ukkonen, jonka kanssa hän avioitui vuonna 1885, ja joka kuoli vuonna 1890. Vuosina 1891–1894 hän oli aviossa Elina Augustintyttären kanssa, josta hän erosi. Kolmannen puolisonsa Amanda Pöyryn kanssa Ripatti avioitui vuonna 1895. == Lähteet == Luokka:Kansanedustajat Luokka:Suomalaisen puolueen poliitikot Luokka:Etelä- Savon vaalipiiri Luokka:Vuonna 1863 syntyneet Luokka:Vuonna 1912 kuolleet
Auto 54, kuuluuko?

Auto 54, kuuluuko? (alkuperäiseltä nimeltään Car 54, Where Are You) on yhdysvaltalainen tilannekomediasarja, joka pyöri NBC-kanavalla vuosina 1961–1963. Sarjan päähenkilöinä olivat Fred Gwynnen ja Joe E. Rossin esittämät täysin erilaiset poliisit. Samanniminen elokuva tehtiin vuonna 1994. Elokuva epäonnistui taloudellisesti ja sai kriitikoilta huonot arvoasanat. == Aiheesta muualla == Luokka:Tilannekomediat Luokka:Yhdysvaltalaiset komediasarjat Luokka:1960-luvun televisiosarjat Luokka:NBC:n televisio-ohjelmat
Copa do Brasil

Copa do Brasil on brasilialainen miesten pääsarjajoukkueille tarkoitettu jalkapallokilpailu. Voittajajoukkue saa rahapalkinnon (R$ 1 200 000 ~ US$ 600 000). Ensimmäisen kerran Copa do Brasil järjestettiin vuonna 1989. ==Pelisysteemi== Turnaus pelataan kaksiosaisena pudotuspelinä. Kuitenkin kahdella ensimmäisellä kierroksella vierasjoukkue pääsee suoraan seuraavalle kierrokselle jos, vierasjoukkue voittaa kotijoukkueen vähintään kahdella maalilla. Cupissa on käytetty vierasmaalisääntöä joka, on epätavallista muihin Etelä-Amerikan kilpailuihin. Esimerkiksi Copa Libertadoresiin sääntö tuli käyttöön vasta 2005. Cup antaa kilpailun voittajalle suoran pääsyn seuraavan kauden Copa Libertadoresiin niiden seurojen kanssa jotka pääsevät kilpailuun sarjasijoituksensa perusteella. Seurat jotka osallistuvat Etelä-Amerikan seurajoukkueiden ykköskilpailuun eli Copa Libertadoresiin eivät voi osallistua Brasilian cupiin. Näin ollen mikään joukkue ei voi voittaa cupia kahtena vuotena peräkkäin. ==Voittajat== Vuosi Voittaja Voittaja Toiseksi tullut Osallistujamäärä 1989 Grêmio Grêmio Sport 32 1990 Flamengo Flamengo Goiás 32 1991 Criciúma Criciúma Grêmio 32 1992 Internacional Internacional Fluminense 32 1993 Cruzeiro Cruzeiro Grêmio 32 1994 Grêmio Grêmio Ceará 32 1995 Corinthians Corinthians Grêmio 36 1996 Cruzeiro Cruzeiro Palmeiras 40 1997 Grêmio Grêmio Flamengo 44 1998 Palmeiras Palmeiras Cruzeiro 42 1999 Juventude Juventude Botafogo 64 2000 Cruzeiro Cruzeiro São Paulo 64 2001 Grêmio Grêmio Corinthians 64 2002 Corinthians Corinthians Brasiliense 64 2003 Cruzeiro Cruzeiro Flamengo 64 2004 Santo André Santo André Flamengo 64 2005 Paulista Paulista Fluminense 64 2006 Flamengo Flamengo Vasco da Gama 64 2007 Fluminense Fluminense Figueirense 64 2008 Sport Sport Corinthians 64 2009 Corinthians Corinthians Internacional 64 2010 Santos Santos Esporte Clube Vitória 64 2011 Vasco da Gama Vasco da Gama Coritiba 64 2012 Palmeiras Palmeiras Coritiba 64 2013 Flamengo Flamengo Paranaense 87 2014 Mineiro Mineiro Cruzeiro 87 2015 Palmeiras Palmeiras Santos 87 2016 Grêmio Grêmio Mineiro 86 2017 Cruzeiro Cruzeiro Flamengo 91 2018 Cruzeiro Cruzeiro Corinthians 91 2019 Paranaense Paranaense Internacional 91 2020 Palmeiras Palmeiras Grêmio 91 2021 Mineiro Mineiro Paranaense 92 2022 Flamengo Flamengo Corinthians 92 Luokka:Brasilian jalkapallokilpailut
Ema Saikō

Ema Saikō (, 1787 Ōgaki, Mino, Japani – 1861) oli japanilainen kuvataiteilija, kalligrafi ja runoilija, joka kuvasi runoissaan luonnonilmiöitä taiteilijan tarkkuudella ja kirjoitti filosofisesti ihmiselämän riemuista ja murheista. Lääkärin tytär Saikō asui koko ikänsä syntymäkaupungissaan Ōgakin linnakaupungissa. Säilyneet runonsa hän kirjoitti kiinaksi ja käytti kiinalais-japanilaiseen tapaan nimimerkkiä, taiteilijanimeä Shōmu (), ”Xiangvirran uni”. Nimi viittaa Kiinan vanhaan historiaan ja tarustoon, mutta toisaalta se viittaa myös bambuihin, jotka olivat hänen tussimaalaustensa ja runojensa lempiaihe. Hän sai syntyessään nimen Tao () 'sävyisä', 'tyyni', 'joustava'. Lisänimi Ryokugyoku merkitsee ”vihreää jalokiveä”, ja hänen myöhemmin omaksumansa lisänimi Saikō, jolla hänet tunnetaan, tarkoittaa ”hentoa tuoksua”. Saikōn varhaisin tussimaalaus Varpusia bambunoksalla on vuodelta 1791. Varhaisimman säilyneen runonsa hän on päivännyt 1814. Kokoelmassa Tunteeni eivät ole tuhkaa on kolmesataa hänen suomennettua runoaan. == Merkitys runoilijana == Saikōta on alettu niin idässä kuin lännessäkin viime vuosikymmeninä nostaa esimodernin Japanin merkittävien runoilijoiden joukkoon. Kritiikin kiinnostuksen katsotaan kuitenkin liittyvän saumattomasti siihen huomioon, joka kohdistuu hänen asemaansa miesten määrittelemässä maailmassa ja miehisen kirjallisuudenlajin edustajana. Hänen osallistumisensa Edo-kauden loppupuolen miehisiin bunjin-piireihin liittyneenä ”naiselliseen” herkkyyteen on arveltu synnyttäneen poikkeuksellisen äänen, joka tulkitsi stereotyyppistä miehistä kanshi-maailmaa uudella tavalla. Kiinalaisen runouden tuntijan Paul Rouzerin mukaan Saikōn saavutuksia ei kuitenkaan pidä rajoittaa vain sukupuoleen liittyviin ansioihin, sillä siten halveksitaan paitsi hänen monipuolisuuttaan mutta myös hänen työnsä perimmäistä merkitystä. Rouzerin mukaan Saikō kyllä tunsi ne kirjalliset perinteet, jotka sanelivat erilaiset sopivaisuussäännöt miehille ja naisille, mutta ei tuntenut tarvetta noudattaa niitä eikä ilmaista itseään niiden kautta. Lisäksi Saikō suhtautui kriittisesti, ehkä pilkallisestikin kiinalaiseen ”naisrunoilijan” perinteeseen, joka itse asiassa pyrki vahvistamaan naisen kirjoittamisen oletettua ”omaelämäkerrallisuutta” ja ”puhtautta”. Saikō oli todellisuudessa kokeilija, joka leikittelee kiinalaisilla ja japanilaisilla runon kielikuvilla sallimatta niiden kuitenkaan määrätä ominaislaatuaan. == Suomennettu teos == * == Lähteet == Luokka:Japanilaiset runoilijat Luokka:Japanilaiset kuvataiteilijat Luokka:Vuonna 1787 syntyneet Luokka:Vuonna 1861 kuolleet
Sellaista ei tapahdu täällä

Sellaista ei tapahdu täällä () on Ingmar Bergmanin ohjaama vakoiluelokuva, joka sai ensi-iltansa Ruotsissa 23. lokakuuta 1950. Elokuvaa levitettiin kansainvälisesti, mutta myöhemmin ohjaaja veti sen pois teattereista ja asetti sen esityskieltoon. Käsikirjoitus perustui norjalaisen kirjailijan Waldemar Brøggerin kirjaan Løpet av tolv timer. Bergman ei ollut tyytyväinen elokuvaan, jota hän oli lähtenyt tekemään lähinnä taloudellisista syistä. Tuotantoyhtiö oli jo etukäteen päättänyt viedä elokuvan ulkomaanlevitykseen ja pakotti päänäyttelijöiksi Signe Hasson ja Alf Kjellinin. Elokuva sai pääosin huonot arvostelut lehdistöltä. Tukholmalainen Robin Hood -nimimerkillä kirjoittanut arvostelija epäili elokuvan olevan satiiri tai vitsi.High tension: Reviews and comments. Viitattu 18.6.2009. Bergman yhtyi kritiikkiin ja kertoi myöhemmin haastattelussa, että Sellaista ei tapahdu täällä oli Kosketuksen ohella hänen huonoin elokuvansa.High tension: Shooting the film. Viitattu 18.6.2009. == Lähteet == Luokka:Ingmar Bergmanin ohjaamat elokuvat Luokka:Vuoden 1950 ruotsalaiset elokuvat Luokka:Vakoiluelokuvat Luokka:Ruotsalaiset mustavalkoelokuvat
Heikki Repo (poliitikko)

Heikki Repo () oli suomalainen poliitikko. Hän toimi Suomalaisen puolueen ja Kansallisen Kokoomuksen kansanedustajana. Viipurin läänin itäistä vaalipiiriä edustanut Repo toimi kansanedustajana neljään otteeseen, toukokuusta 1907 heinäkuuhun 1908, kesäkuusta 1909 tammikuuhun 1911, huhtikuusta lokakuuhun 1917 ja helmikuusta maaliskuuhun 1919. 6. helmikuuta 1919 hän tuli eduskuntaan vuonna 1918 vangitun Jukka Tuomikosken (Sdp) tilalle. Eduskunnan valiokunnista hän vaikutti lakivaliokunnassa, pankkivaliokunnassa, perustuslakivaliokunnassa ja suuressa valiokunnassa. Repo toimi poliittisella urallaan myös muun muassa Parikkalan kunnallispolitiikassa, kunnan kuntakokouksen ja sittemmin kunnanvaltuuston jäsenenä sekä molempien puheenjohtajana, presidentin valitsijamiehenä 1925 sekä Suomalaisen puolueen ja sittemmin Kansallisen Kokoomuksen puoluevaltuutettuna. Repo oli maanviljelijä, jona hän toimi synnyinkunnassaan Parikkalassa, ja pankinjohtaja. Hän työskenteli Parikkalan Säästöpankin kamreerina vuosina 1918–1923 ja Kansallis-Osake-Pankin Parikkalan konttorin johtajana vuosina 1923–1931. Ennen pankkiuraansa hän työskenteli postinkuljettajana 1890–1906, Parikkalan paloapuyhdistyksen toimitusjohtajana 1908–1917 ja Parikkala-lehden päätoimittajana 1910. Hän toimi myös Parikkalan kirkonisäntänä kahdenkymmenen vuoden ajan, vuosina 1904–1924. Revolle myönnettiin taloustirehtöörin arvonimi vuonna 1919. Revon vanhemmat olivat jahtivouti Henrik ”Heikki” Repo ja Helena Jääskeläinen. Hänen puolisonsa oli Miina Mykkänen (ent. Kask), jonka kanssa hän avioitui vuonna 1917. Heikki Repo kuoli heinäkuussa 1931, 60-vuotiaana. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Suomalaisen puolueen poliitikot Luokka:Parikkalan kunnanvaltuutetut Luokka:Viipurin läänin itäinen vaalipiiri Luokka:Suomalaiset pankinjohtajat Luokka:Vuonna 1871 syntyneet Luokka:Vuonna 1931 kuolleet
Takfir

Takfir () on islamissa käsite, joka tarkoittaa uskonnollisen yhteisön jäsenen julistamista kafiriksi eli uskottomaksi.Kadifar 2020 Se on erityisesti ääri- islamilaisten käytössä, koska šarian mukaan muslimit eivät saa sotia toisiaan vastaan, mutta sota uskottomia vastaan on sallittua. Usein tämä oikeus katsotaan kuitenkin olevan vain Jumalalla. Käytäntö juontaa juurensa islamin alkuaikoihin, joskin se on pääosin määritelty vasta 1800-luvulla Iranissa. Nykyisin takfiria käyttävät pääasiassa sunnimuslimit. Takfirin julistamiseen ei ole vakiintunutta käytäntöä. Äärimmilleen sen ovat vieneet islamin varhaisessa historiassa sen ensimmäinen lahko kharijiitit, joiden näkemyksen mukaan jokainen syntiä tehnyt on kafir. == Lähteet == * ===Viitteet=== Luokka:Islamilainen filosofia Luokka:Islamiin liittyvät kiistat Luokka:Islamilaiset käsitteet
Ruusurintamedestäjä

Ruusurintamedestäjä (Chalcomitra senegalensis) on laajalla alueella Saharan eteläpuolisessa Afrikassa tavattava medestäjiin kuuluva varpuslintu. == Koko ja ulkonäkö == Kooltaan ruusurintamedestäjä on noin 15 cm. Koiras on selästään, siivistään ja pyrstöstään täysin musta. Otsa ja kurkku ovat väriltään hohtavan vihreät ja koiraan rinta on kirkkaan punainen. Naaras on selästään oliivinruskea ja vatsastaan ruskeankirjava. Nuoret koiraat muistuttavat väritykseltään naarasta. == Levinneisyys ja elinympäristö == Ruusurintamedestäjä on levinnyt hyvin laajalle. Lajia tavataan Senegalista ja siitä itään Namibiaan ja etelään Zimbabween ja Botswanaan sekä Transvaalin itäosiin ja Swazimaahan. Lajin elinympäristöä ovat erilaiset avoimet savannien puualueet. Kuivimpia alueita ruusurintamedestäjä välttelee. Laji tulee kohtalaisen hyvin toimeen myös muokatussa ympäristössä ja elää yleisesti myös puistoissa ja puutarhoissa. == Ravinto == Ruusurintamedestäjien ravinto koostuu kasvien medestä, hyönteisistä ja hämähäkeistä. Laji voi ruokailla kukissa kolibrien tavoin lentämällä paikoillaan. Lisäksi se voi pyydystää hämähäkkejä suoraan niiden verkoista. == Lähteet == Luokka:Medestäjät
Jari Haverinen

Jari Haverinen (s. 22. tammikuuta 1972 Kuhmo) on entinen kajaanilainen pikajuoksija. Tietotekniikan insinööriksi vuonna 1997 valmistunut Haverinen työskentelee nykyisin ohjelmistosuunnittelijana. Haverinen kuului Suomen kärkitason pikajuoksijoihin 1990-luvun alussa. Hän juoksi 18-vuotiaiden Suomen ennätyksen 10,66 vuonna 1990 sekä kaksi Kalevan kisojen pronssia sadalla metrillä vuosina 1990 ja 1993. Ennätykseksi jäi vuonna 1994 juostu 10,54. Haverinen valmentaa tytärtään Annika Haverista, joka on muun muassa edustanut Suomea alle 20-vuotiden EM-kilpailuissa.. == Lähteet == * === Viitteet === == Aiheesta muualla == * https://www.junglerace.net/ Luokka:Suomalaiset pikajuoksijat Luokka:Vuonna 1972 syntyneet Luokka:Elävät henkilöt
Eddie Keizan

Eddie Keizan (12. syyskuuta 1944 Johannesburg – 21. toukokuuta 2016 Johannesburg) oli eteläafrikkalainen F1-kuljettaja. Hän osallistui kolmeen F1-osakilpailuun kausilla 1973–1975. Hän oli parhaimmillaan 13. vuoden 1975 Etelä-Afrikan GP:ssä. Keizan kilpaili saloon cars- ja urheiluautokilpailuissa ennen siirtymistään F5000-sarjaan, jossa hän voitti kansallisen mestaruuden. F1-uran jälkeen hän siirtyi Touring car -sarjaan ja keskittyi omaan yritykseensä, joka valmisti vanteita ja pyöriä. ==Lähteet== Luokka:Eteläafrikkalaiset Formula 1 -kuljettajat Luokka:Vuonna 1944 syntyneet Luokka:Vuonna 2016 kuolleet
Attribuointi

Attribuointi ( = omistaa jollekin) tarkoittaa taideteoksen tekijän päättelemistä tai olettamista silloin, kun tekijää ei varmasti tiedetä. Attribuointi tehdään esimerkiksi tyyliseikkojen ja materiaalitutkimuksen avulla tai taideteoksen ulkopuolisten tietojen, kuten esimerkiksi sopimusten, elämäkertatietojen tai signeerausten perusteella. ==Analyysia ja vertailua== Taideteoksen osoittaminen kuuluvaksi johonkin aikakauteen, maahan, koulukuntaan tai jonkin yksilön tuotantoon seuraa sen fyysisen, tyylillisen ja ikonografisten piirteiden analyysiä ja vertailua jo aikaisemmin kehittyneiden ryhmien kanssa (joihin pitäisi mielellään kuulua signeerattuja ja päivättyjä teoksia). Teoksen tekijyyden määrittely on vain yksi osa attribuointia. Analyysin pitäisi pystyä erottamaan ei vain ryhmän, vaan myös signeeratun teoksen niistä, joilla mestarin ote vaihtelee, kuten myös oppilaat, koulukunnan tai yleiset vaikutteet. Teos voidaan attribuoida erilaisten kriteerien mukaan. Dokumentaariset todisteet, kuten sopimukset voivat tuntua vakuuttavilta, mutta ne osoittavat käytännössä vain sen, että tietty taideteos oli vain olemassa, ei sitä, että kyseessä on dokumentoitu teos. Tavallisesti attribuointiin tarvitaan asiantuntijan taitoja, jotta todistetun tekijyyden omaavia ja epäilyksenalaisia teoksia voidaan verrata. ==Attribuoinnin asteet== Esimerkiksi Caravaggion useita teoksia on attribuoitu, jolloin teoksen tunnistetietojen yhteydessä saattavat olla englanninkieliset sanat attrib., attributed to tai ascribed to. Teos, joka on ”attribuoitu jollekin” tai ”osoitettu jollekin” tarkoittaa sitä, että teos ei ole taiteilijan tekemä, siis se ei ole taiteilijan omin käsin signeeraama. Jos teoksessa on signeeraus, se ei ole tae siitä, että teos olisi sen nimisen taiteilijan tekemä. Ainoa turvallinen attribuointi on sellainen, jossa on teoksen täydellisesti dokumentoitu historia sen tekoajasta alkaen, ja tutkittava teos vastaa kaikilta yksityiskohdiltaan dokumentoituja todisteita. Teos, joka on nimetty ”jonkin työpajalle” on sellainen, joka on tehty taiteilijan kontrolloinnin alaisena. ”Koulukunta” kertoo aikalaisseuraajasta, mutta ei taiteilijan työpajasta. ”Piiri” viittaa siihen, että tekijän yhteys taiteilijaan on vähemmän kiinteä kuin ”koulukunnan”. ”Seuraaja” viittaa taiteilijan jäljittelijään. Mikään näistä ei kuitenkaan ole synonyymejä sanalle ”kopio”. Asiantuntijakielessä käytetään sanaa ”mukaan”, joka tarkoittaa kaikenlaisten kopioiden luokittelua, sellaisten joiden tarkoitus on pettää niihin, joiden tarkoituksena se ei ole. == Katso myös == * Attribuutti (taidehistoria) * Ikonografia * Provenienssi * Tekijä (tekijänoikeus) * Tyyli * Signeeraus * Taiteen väärentäminen == Lähteet == == Aiheesta muualla == * Paintings attributed to Caravaggio, Caravaggiolle attribuoidut maalaukset. En.Wiki * Technical Analysis of Three Paintings Attributed to Jackson Pollock osa 1, osa 2., osa 3., Metropolitan Museum of Art, You Tube. Luokka:Taidehistorian käsitteet
Attribuutti

Attribuutti voi tarkoittaa seuraavia: * attribuutti, yleiskielessä määrite, jotakin luonnehtiva tai rajaava (määrittävä) sana tai ilmaisu * attribuutti, substantiivin määrite * attribuutti eli tunnuskuva, esine tai käsite, joka liitetään taiteessa henkilön tai allegorisen käsitteen yhteyteen tämän tunnistamiseksi. * tiedostoattribuutti, tietotekniikassa tiedostoon liittyvä lisämäärite